Urvaste ürgorg Urvaste loodusliku mitmekesisuse tingib valla asend kolmel erineval maastikul. Loode- kagu suunaline Urvaste Ürgorg poolitab valla looduslikult ja etniliselt erinevaks põhja- ja lõunaosaks. Orust lõuna pool maastik rahuneb ja madaldub. Valla keskosale iseloomulikuks pinnavormiks on lamedad  lavakõrgendikud, eraldatud üksteisest madalate lammorgudega. Vaateväli jääb siingi avaraks põlispõldude tõttu, haarates külasid, vanu mõisaparke ja -puiesteid.